Ich, Walther von Halwil, fùr mich und Thùringen von Halwil, minen bruͦder, dez wizzenthaftˀ ✳ und erboͤrnˀ vogt ich bin, ✳ und wir
Joh̄ns, rittˀ, und Ruͦd̄, ein edel knecht, ✳ von Halwil, gebruͦdˀe, verjehen ✳ un̄ tuͦn kunt offenlich mit disem briefe ✳ umb den meierhof
ze Roͤtˀswile, ✳ der jerlich giltet zwelf mùt kernen, ✳ vier maltˀ habern, ✳ einen mùt gersten, ✳ einen mùt erwsen, einen mùt bonen,
zwei swin, ✳ dˀ jetwedˀs gelten sol ✳ zehen schilling, ✳ un̄ darzuͦ fùnf schilling ze saltzph̄n. ✳ darnach ze Sengen: ✳ ein guͦt, buwet Heinrich
Meyer, ✳ heizzet dez Lùtwilers Guͦt, ✳ giltet jerlich ✳ sechsthalben mùt kernen, ✳ ein viertel gersten, ✳ ein vierteil bonen, ✳ ein swin, ✳ sol gelten
zehen schilling, un̄ fùr saltzph̄en dritthalbn̄ schilling. ✳ aber ein guͦt ze Sengen, ✳ heizzet dez Meyers Guͦt, daz dˀ alte Meyer, selig, bùte,
daz nu dˀ vorgen̄̄ Heini Meyer un̄ Ruͦdi Jeclis buwent, ✳ giltet jerlich vier mùtt kernen. darnach der Knonower guͦt, daz giltet jerlich
sechs vierteil kˀnen, ✳ ein vierteil gersten, ✳ ein vierteil ✳ bonen, ✳ ein swin, ✳ sol gelten zehen schilling, ✳ un̄ ze saltzph̄n dritthalbn̄
schilling. ✳ un̄ ein guͦt, heizzet der Hegglingˀ Guͦt, ✳ daz nu buwet ✳ Beli Lochˀra, ✳ gilt jerlich sechs vierteil kˀnen, ✳ ein vierteil gersten, ✳ ein vierteil
bonen, ✳ ein swin, ✳ sol geltē zehen schilling, ✳ un̄ darzuͦ fùr saltzph̄n ✳ dritthalben schilling. ✳ dùselben guͤtˀ ✳ wir, die egen̄̄ gebruͦdˀe von Halwil,
gemeinlich gekouft hatten ✳ von dem vesten rittˀ hˀn Hartmān von Heidegg ✳ umb vierhundert ✳ nùntzig un̄ fùnf phunt, ✳ guͦtˀ nùwˀ
ph̄en Zovingˀ mùntze, ✳ zuͦ den ziten ✳ gengˀ un̄ geber ✳ ze Ergoͧw, als die briefe wol bewisent, ✳ die wir von demselbn̄ von Heideg ✳ dar
umbe hab̄n, ✳ das der erber ✳ man hˀr Joh̄ns von Blatzhein ✳ kilchhˀre, ✳ dˀ kilchen Sant Sterien ✳ dùselbn̄ guͤtˀ mit sinem eigenē guͦte ✳
gekouft ✳ un̄ vergultet het ✳ und ouch dùselben guͤtˀ sider dem zite dez kouffes ✳ in nutzlichˀ, liplicher un̄ ruͦwigˀ gewer ✳ gehebt ✳ un̄
genozzen hat, ✳ wie daz firdaz nach dem ✳ koufbriefe, so dar uber gebn̄ ist, ✳ uns der kouf jehù un̄ verschribn̄ stande, ✳ als ob dˀ kouf
vō uns beschehen si ✳ und ✳ harumbe, so verjehen wir un̄ erkennen uns alle ✳ drie einhelliklich, ✳ wolbedacht un̄ mit guͦtˀ wizzent ✳
in dˀ wise, als da vor, ✳ daz wir zuͦ den selbn̄ guͤtern enhein recht haben ✳ in keinen weg ✳ un̄ daz si gentzlich an gehoͤrent den egen̄̄ hˀn
Joh̄n von Blatzhein ✳ und geben ouch dem un̄ sinen erben vollen un̄ gantzen gewalt ✳ dùselben guͤter ✳ ze verkouffende, ✳ hin ze gebende,
ze besetzende un̄ ze entsetzende ✳ un̄ damitte ze tuͦnde, ✳ ze schaffende un̄ ze ordenende frilich als mit andˀn iren guͦten ✳ nach irem ✳
willen, in alle wise, ✳ als inen der koufbrief, ✳ den wir von dē obgen̄̄ vō Heidegg haben, ✳ jehù un̄ vˀschribn̄ stuͤnde, ✳ und verzihen uns wolbedacht un̄ underwiset ✳ fùr uns un̄ ùnsˀ erben ✳ un̄ in dˀ vorgeschribn̄ wise ✳ aller dˀ vordˀ ✳ un̄ ansprache, ✳ so wir zuͦ den guͤtˀn von dez kouffes
oder keiner ander sache wegen ✳ nu odˀ hie nach deheinest habn̄ ✳ odˀ gewinen moͤchten in keinen weg ✳ hilfe dez koufbriefs, ✳ geistlichs ✳ un̄ weltlichs,
ungeschribn̄, ✳ mit den wir unsˀ erben ✳ odˀ jemān andˀs von unsˀn wegen deheinest tuͦn oder ✳ komen moͤchten ✳ widˀkein ding, so da vor geschriben,
gerichtes, stetterechtes, ✳ lantrechtes, ✳ burgrechtes, ✳ fryheiten, ✳ gewonheiten, ✳ uzzùgen, ✳ gesetzden, schirmungen ✳ un̄ fùnden, ✳ si sin geschribn̄ oder
stat, ✳ un̄ mit namen dem rechten, ✳ daz da sprichet gemein verzihunge, vervahe nùt ✳ und loben ouch an disem briefe fùr uns ✳ un̄ unser erben
un̄ in dˀ wise, als da vor ✳ den vorgen̄̄ hˀn Joh̄n, ✳ sin erben, ✳ noch jeman anders ✳ an die si ✳ dùselbn̄ guͦtˀ ✳ mit kouffe ✳ gabe ✳ odˀ in keine wise brechten
an denselbn̄ guͦtˀn niemˀ ze irrende, ✳ ze bekùmbˀende ✳ odˀ ze beswˀende ✳ mit gerichte noch ane gerichte, ✳ nieman raten, ✳ helfen ✳ noch gehellen,
heimlich noch offenlich, ✳ der si daran ✳ in keinen weg irren oder bekùmbˀren woͤlti, ane alle gevˀde. haruber ze urkùnde, sichˀheit un̄ ewigˀ
getzùgde ✳ han wir, die vorgen̄̄ drie gebruͦdˀe, ✳ fùr uns ✳ un̄ unser erben ✳ in dem namen, als da vor, unsri ingesigel gehenket an disen brief,
der gebn̄ ist ze Lentzburg, ✳ an dem nechsten samstag vor sant Marien Magdalenen tag, ✳ nach gottes gebùrte tusent drùhundert fùnftzig
jar ✳ un̄ darnach in dem sechzten jare. ✳